CELEX: C2004/300/62
Language: sk
Date: 2004-12-04 00:00:00
Title: Vec C-430/04: Návrh na začatie konania o prejudiciálnej otázke, ktorý podal Bundesfinanzhof uznesením zo dňa 8. júla 2004 vo veci Finanzamt Eisleben proti Feuerbestattungsverein Halle e. V.

4.12.2004   
            
            
               SK
            
            
               Úradný vestník Európskej únie
            
            
               C 300/33
            
         Návrh na začatie konania o prejudiciálnej otázke, ktorý podal Bundesfinanzhof uznesením zo dňa 8. júla 2004 vo veci Finanzamt Eisleben proti Feuerbestattungsverein Halle e. V.
   (Vec C-430/04)
   (2004/C 300/62)
   Bundesfinanzhof podal uznesením z 8. júla 2004 na Súdny dvor Európskych spoločenstiev návrh na začatie konania o prejudiciálnej otázke vo veci Finanzamt Eisleben proti Feuerbestattungsverein Halle e. V., ktorý bol doručený kancelárii Súdneho dvora dňa 7. októbra 2004.
   Bundesfinanzhof žiada Súdny dvor, aby rozhodol o nasledujúcej otázke:
   Môže sa súkromná osoba podliehajúca dani, ktorá je v rámci hospodárskej súťaže konkurentom voči inštitúcii verejného práva, a ktorá uplatňuje, že oslobodenie orgánu od dane alebo značné zníženie dane je v rozpore s právom, odvolávať na článok 4 odsek 5 pododsek 2 smernice 77/388/EHS (1)?
   
      (1)  Ú. v. ES L 145, s. 1